Diari Oficial de la Generalitat Valenciana


Sumari del DOGV 3091, del 02-10-1997 (1997/10952)

RESOLUCIÓ de 17 de setembre de 1997, de la Direcció General de l'Esport, per la qual es modifiquen les bases generals dels XVI Jocs Esportius de la Comunitat Valenciana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3091

Data del DOGV
:   02-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10588


Data del document
:   17-09-1997

Organisme emissor
:   Conselleria de Benestar Social

Tipus de document
:   Resolució

Anàlisi jurídica

3270 RESOLUCIÓ de 17 de setembre de 1997, de la Direcció General de l'Esport, per la qual es modifiquen les bases generals dels XVI Jocs Esportius de la Comunitat Valenciana. [97/C10487]
  
L'Ordre de 3 de juliol de 1997, de la Conselleria de Benestar Social, convocava els XVI Jocs Esportius de la Comunitat Valenciana (DOGV núm. 3.052, de 07.08.97), les bases generals dels quals es troben en l'annex I de l'esmentada ordre.
  
Ateses les circumstàncies, d'una part, de la data de començament d'activitats escolars en els centres educatius, sent aquesta la població prioritària cap a la qual s'adreça la convocatòria, i perquè puguen formalitzar les inscripcions dins del termini, i d'altra part, amb l'objectiu d'aclarir i de concretar allò que fa referència a la formalització d'una assegurança esportiva prevista en les esmentades bases, entenent l'esport com un dret dels ciutadans pel compliment del qual els poder públics hauran de vetlar i protegir prioritzant l'atenció sobre els col·lectius integrats dins de l'àmbit dels esportistes en edat escolar, s'entén necessari i convenient fer determinades modificacions en les esmentades bases generals.
  
Per tot això, fent ús de les facultats que delega la disposició final primera de l'Ordre de 3 de juliol de 1997, esmentada, resolc:
  
Article 1
  
Modificar les bases 6.1.1 i 6.1.2, eliminant de la documentació que cal presentar i diligenciar el «justificant d'ingrés de les quotes de l'assegurança concertada».
  
Article 2
  
Ampliar el termini d'inscripció que estableix en la base 6.1.2 de l'annex I per als esports de bàsquet, d'handbol i voleibol en el nivell de competició «rendiment» i categories infantil i cadet, fixant-ne el límit d'inscripció el dia 30 de setembre de 1997.
  
Article 3
  
Modificar íntegrament la redacció de la base 6.2.2 i substituir-la per la redacció següent:
  
6.2.2 Llicències. Per a poder diligenciar la llicència, s'haurà d'haver formulat correctament la inscripció segon estableix la base 6.1. Un esportista no podrà diligenciar les llicències per més d'una entitat en la mateixa modalitat esportiva.
  
Article 4
  
Modificar íntegrament la redacció de la base 8, i substituir-la per la redacció següent:
  
8. Assistència sanitària i assegurances
  
El Servei Valencià de Salut donarà atenció medicosanitària primària a les persones participants correctament inscrites en els jocs esportius de la Comunitat Valenciana, a través de la seua xarxa d'assistència. No obstant això, serà d'aplicació el que preveu l'article 83 de la Llei 1/1986, de 25 d'abril, General de Sanitat en els supòsits que s'hi preveuen.
  
La Conselleria de Benestar Social concertarà una assegurança de responsabilitat civil i de prestacions mínimes que cobrirà l'assegurança obligatòria per a esportistes d'acord amb el Reial Decret 849/1993, de 4 de juny, del Ministeri d'Educació i Ciència, llevat del futbol que es regirà per la normativa que per aquesta finalitat dicte la federació.
  
Contra aquesta resolució, que exhaureix la via administrativa, s'hi pot interposar un recurs contenciós administratiu en el termini de dos mesos comptadors des del dia de la publicació, davant la Sala contenciosa administrativa del Tribunal Superior de Justícia de la Comunitat Valenciana. La interposició de l'esmentat recurs requereix la comunicació prèvia a la Direcció General de l'Esport.
  
D'acord amb el que disposa l'article 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.